Tájékoztatás jelzőrendszeres házi segítségnyújtással kapcsolatban

A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás.

A jelzőrendszeres házi segítségnyújtás keretében biztosítani kell az ellátott személy segélyhívása esetén az ügyeletes gondozónak:
- a helyszínen történő haladéktalan megjelenését,
- a segélyhívás okául szolgáló probléma megoldása érdekében szükséges azonnali intézkedések megtételét,
- szükség esetén további egészségügyi vagy szociális ellátás kezdeményezését.

A jelzőrendszeres házi segítségnyújtás igénybevétele szempontjából szociálisan rászorult az, aki:
- egyedül élő 65 éven felüli személy
- egyedül élő súlyosan fogyatékos vagy pszichiátriai beteg személy
- a kétszemélyes háztartásban élő 65 év feletti, illetve súlyosan fogyatékos vagy pszichiátriai beteg személy, ha egészségi állapota indokolja a szolgáltatás folyamatos biztosítását.
- a szociális rászorultság az ellátás igénybevételét megelőzően vizsgálandó. 

A szolgáltatás igénylése:
Felvilágosítás telefonon vagy személyesen kérhető munkaidőben az alábbi címen vagy a megadott telefonszámon.

